CELEX: 32018D0005
Language: bg
Date: 2018-01-03 00:00:00
Title: Решение за изпълнение (ЕС) 2018/5 на Комисията от 3 януари 2018 година за изменение на Решение за изпълнение 2012/270/ЕС по отношение на симптомите на Epitrix cucumeris (Harris), Epitrix papa sp. n., Epitrix subcrinita (Lec.) и Epitrix tuberis (Gentner) и определянето на съответните демаркационни зони (нотифицирано под номер С(2017) 8788)

5.1.2018   
            
            
               BG
            
            
               Официален вестник на Европейския съюз
            
            
               L 2/11
            
         РЕШЕНИЕ ЗА ИЗПЪЛНЕНИЕ (ЕС) 2018/5 НА КОМИСИЯТА
   от 3 януари 2018 година
   за изменение на Решение за изпълнение 2012/270/ЕС по отношение на симптомите на Epitrix cucumeris (Harris), Epitrix papa sp. n., Epitrix subcrinita (Lec.) и Epitrix tuberis (Gentner) и определянето на съответните демаркационни зони
   
      
         (нотифицирано под номер С(2017) 8788)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 16, параграф 3, четвъртото изречение от нея,
   като има предвид, че:
   
               (1)
            
            
               След последното изменение на Решение за изпълнение 2012/270/ЕС на Комисията (2) с Решение за изпълнение (ЕС) 2016/1359 (3) опитът показа, че повърхностните ходове и свързаните с тях дупчици, издълбавани от ларвите под кожицата на картофените клубени, са сигурни признаци на заразяване с посочените организми. Ето защо разпоредбите на Решение за изпълнение 2012/270/ЕС във връзка с мерките за проверка, проучване, уведомяване и определяне на демаркационни зони следва да се прилагат не само при наличие на посочените организми върху картофените клубени, но и в случаите, когато тези признаци се наблюдават без наличие на посочените организми.
            
         
               (2)
            
            
               Поради това Решение за изпълнение 2012/270/ЕС следва да бъде съответно изменено.
            
         
               (3)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Изменения на Решение за изпълнение 2012/270/ЕС
   Решение за изпълнение 2012/270/ЕС се изменя, както следва:
   
               1)
            
            
               В член 3, параграф 1, трета алинея буква а) се заменя със следното:
               
                           „а)
                        
                        
                           интензивен мониторинг за наличието на посочените организми и за признаци на заразяване с тези организми по картофените клубени посредством подходящи проверки на картофените растения и когато е целесъобразно, на други растения гостоприемници, в т.ч. на терените, на които растат посочените растения, в радиус от най-малко 100 m от съоръжението за опаковане;“
                        
                     
         
               2)
            
            
               Член 4 се заменя със следното:
               „Член 4
               Проучвания и уведомяване във връзка с посочените организми
               1.   Държавите членки провеждат на територията си годишни официални проучвания за наличието на посочените организми и за признаци на заразяване с тези организми по картофените клубени и ако е целесъобразно, по други растения гостоприемници, включително по терените, върху които се отглеждат картофени клубени.
               До 30 април всяка година държавите членки уведомяват Комисията и останалите държави членки за резултатите от проучванията.
               2.   При наличие или съмнение за наличие на някой от посочените организми или на признаци на заразяване с такъв организъм по картофените клубени официалните компетентни органи се уведомяват незабавно.“
            
         
               3)
            
            
               В член 5 параграф 1 се заменя със следното:
               „1.   Ако въз основа на резултатите от проучванията, посочени в член 4, параграф 1, или въз основа на други доказателства дадена държава членка потвърди наличието на посочен организъм или на признаци на заразяване с такъв организъм по картофените клубени в дадена част от своята територия, същата държава членка незабавно определя демаркационна зона, която включва заразена зона и буферна зона, в съответствие с приложение II, раздел 1.
               Тя предприема мерки съгласно предвиденото в приложение II, раздел 2.“
            
         
               4)
            
            
               Приложения I и II се изменят в съответствие с приложението към настоящото решение.
            
         Член 2
   Адресати
   Адресати на настоящото решение са държавите членки.
   
      Съставено в Брюксел на 3 януари 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  Решение за изпълнение 2012/270/ЕС на Комисията от 16 май 2012 г. относно неотложни мерки за предотвратяване на въвеждането и разпространението в рамките на Съюза на Epitrix cucumeris (Harris), Epitrix similaris (Gentner), Epitrix subcrinita (Lec.) и Epitrix tuberis (Gentner) (ОВ L 132, 23.5.2012 г., стр. 18).
   
      (3)  Решение за изпълнение (ЕС) 2016/1359 на Комисията от 8 август 2016 г. за изменение на Решение за изпълнение 2012/270/ЕС относно неотложни мерки за предотвратяване на въвеждането и разпространението в рамките на Съюза на Epitrix cucumeris (Harris), Epitrix similaris (Gentner), Epitrix subcrinita (Lec.) и Epitrix tuberis (Gentner) (ОВ L 215, 10.8.2016 г., стр. 29).
   
      ПРИЛОЖЕНИЕ
      Приложения I и II към Решение за изпълнение 2012/270/ЕС се изменят, както следва:
      
                  1)
               
               
                  В приложение I, раздел 1, точка 3 буква а) се заменя със следното:
                  
                              „а)
                           
                           
                              в него се съдържа информация, че при официална проверка, извършена непосредствено преди износа, е установено, че картофените клубени са свободни от съответните посочени организми и от признаците на заразяване с тези организми, както и че почвата по тях е не повече от 0,1 %;“
                           
                        
            
                  2)
               
               
                  Приложение II се изменя, както следва:
                  
                              а)
                           
                           
                              раздел 1 се изменя, както следва:
                              
                                          i)
                                       
                                       
                                          в точка 1 буква а) се заменя със следното:
                                          
                                                      „а)
                                                   
                                                   
                                                      заразена зона, която включва най-малко терените, на които е потвърдено наличието на посочения организъм или на признаци на заразяване с този организъм по картофените клубени, както и терените, на които са били отглеждани заразени картофени клубени; и“
                                                   
                                                
                                    
                                          ii)
                                       
                                       
                                          точки 3, 4 и 5 се заменят със следното:
                                          
                                                      „3)
                                                   
                                                   
                                                      При определянето на заразената зона и на буферната зона държавите членки отчитат следните елементи: биологичните особености на посочените организми, степента на заразяване, разпространението на растения гостоприемници, доказателствата за установяването на посочените организми и способността на посочените организми да се разпространяват по естествен път.
                                                   
                                                
                                                      4)
                                                   
                                                   
                                                      Ако наличието на някой от посочените организми или на признаците на заразяване с такъв организъм по картофените клубени е потвърдено извън заразената зона, определянето на границите на заразената зона и на буферната зона се преразглежда и изменя съобразно с това.
                                                   
                                                
                                                      5)
                                                   
                                                   
                                                      В случай че въз основа на проучванията, посочени в член 4, параграф 1, в продължение на две години в дадена демаркационна зона не бъдат открити нито посоченият организъм, нито признаци на заразяване с такъв организъм по картофените клубени, съответната държава членка потвърждава, че вече няма наличие на посочения организъм в тази зона и тя престава да бъде демаркационна. Държавата членка уведомява за това Комисията и останалите държави членки.“
                                                   
                                                
                                    
                        
                              б)
                           
                           
                              в раздел 2 точка 2 се заменя със следното:
                              
                                          „2)
                                       
                                       
                                          интензивен мониторинг за наличието на посочените организми и за признаци на заразяване с тези организми по картофените клубени посредством подходящи проверки;“.